দ্য লাঞ্চবক্স
চলচ্চিত্রটির শুটিং করা হয় ২০১২ সালে মুম্বাইয়ে ₹২২০ মিলিয়ন রুপির বাজেটে। ফিল্মিংয়ের পূর্বে অভিনেতারা ছয় মাস রিহার্সাল করেছেন। আরি অ্যালেক্সা ফিল্ম ক্যামেরা ব্যবহার করে ছবিটি শুট করা হয়। অনেক দৃশ্যই টুকরো টুকরো করে করা হয় যেন শেষ মুহূর্তে লোকেশন বদলালেও অসুবিধা না হয়। রিতেশ বাটরার জানান যে, ট্রেনের দৃশ্যগুলো ধারণ করা হয়েছে কেবল একটিমাত্র কম্পার্টমেন্টে এবং প্রয়োজনে স্থানীয় প্রকৃত যাত্রীদেরও ছবিতে রাখা হয়েছে।
ড্যামিয়েন শ্যাজেল
"হুইপল্যাশ" ছবির সাফল্যের পর শ্যাজেল তার সঙ্গীতধর্মী "লা লা ল্যান্ড" ছবিতে অর্থায়নের জন্য বিনিয়োগকারীদের আকৃষ্ট করেন। ২০১৬ সালের ৩১শে আগস্ট ভেনিস চলচ্চিত্র উৎসবে ছবিটির উদ্বোধনী প্রদর্শনী হয়। ছবিটি মার্কিন যুক্তরাষ্ট্রে ২০১৬ সালের ৯ই ডিসেম্বর সীমিত পরিসরে ও ১৬ই ডিসেম্বর বৃহৎ পরিসরে মুক্তি দেওয়া হয়। ছবিটি সমালোচকদের ব্যাপক সাড়া পায় এবং বিভিন্ন পুরস্কার আয়োজন থেকে সম্মাননা লাভ করেন। শ্যাজেল ছবিটিতে তার কাজের জন্য প্রশংসিত হয় এবং বেশ কয়েকটি শীর্ষ সম্মাননা লাভ করেন, যার মধ্যে রয়েছে শ্রেষ্ঠ চলচ্চিত্র পরিচালকের জন্য গোল্ডেন গ্লোব পুরস্কার এবং একাডেমি পুরস্কার। শ্যাজেল দুটি পুরস্কারেরই বিজয়ী সর্বকনিষ্ঠ পরিচালক।